./data/stoa0275/stoa006/stoa0275.stoa006.opp-lat1.xml
Tertullian
Excidit ei vel de Petro, legis homine, et tamen non tantum adlecto,sed etiam testimonium consecuto agnitionis praestitae a patre Nusquam legerat lumen et spem et expectationem nationum praedicari Christum  Atquin probavit potius Iudaeos, dicendo medicum sanis non esse necessarium, sed male habentibus  Si enimmale valentes voluit intellegi ethnicos et publicanos, quos adlegebat,sanos Iudaeos confirmabat, quibus medicum necessarium negabat Hoc si ita est, male descendit ad legem destruendam, quasi admalam valetudinem remediandam, in qua qui agebant, bene vale-bant, quibus medicus necessarius non erat  Quale est autem utsimilitudinem medici proposuerit, nec impleverit? Nam sicut sanismedicum nemo adhibet, ita nec in tantum extraneis, quantum esthomo a deo Marcionis, suum habens et auctorem et protectorem,et ab illo potius medicum Christum  Hoc similitudo praeiudicat,ab eo magis praestari medicum ad quem pertinent qui languent Unde autem et Ioannes venit in medium? Subito Christus, subitoet Ioannes  Sic sunt omnia apud Marcionem, quae suum et plenum habent ordinem apud creatorem  Sed de Ioanne cetera alibi Ad praesentes enim quosque articulos respondendum est  Nuncillud tuebor, ut demonstrem et loannem Christo et Christum loanniconvenire, utique prophetae creatoris, qua Christum creatoris, atqueita erubescat haereticus, loannis ordinem frustra frustratus  Sienim nihil omnino administrasset Ioannes, secundum Esaiam vociferatorin solitudinem et praeparator viarum dominicarum per denuntiationem et laudationem paenitentiae, si non etiam ipsum interceteros tinxisset, nemo discipulos Christi manducantes et bibentesad formam discipulorum Ioannis assidue ieiunantium et orantiumprovocasset, quia, si qua diversitas staret inter Christum et Ioannem et gregem utriusque, nulla esset comparationis exactio, vacaretprovocationis intentio  Nemo enim miraretur et nemo torqueretur,si diversae divinitatis aemulae praedicationes de disciplinis quoqueinter se non convenirent, non convenientes prius de auctoritatibusdisciplinarum  Adeo loannis erat Christus et Ioannes Christi, ambocreatoris et ambo de lege et prophetis, praedicatores et magistri Sed et Christus reiecisset loannis disciplinam, ut dei alterius, etdiscipulos defendisset, ut merito aliter incedentes, aliam scilicetet contrariam initiatos divinitatem  At nunc humiliter reddens rationem quod non possent ieiunare filii sponsi quamdiu cum eisesset sponsus, postea vero ieiunaturos promittens cum ablatus ab eis sponsus esset, nec discipulos defendit, sed potius excusavit,quasi non sine ratione reprehensos, nec Ioannis reiecit disciplinam,sed magis concessit, tempori Ioannis eam praestans, uttempori suo eam destinans, reiecturus alioquin eam et defensurusaemulos eius, si non ipsius fuisset iam quae erat  Teneo meum Christum etiam in nomine sponsi, de quo psalmus, Ipsetanquam sponsus egrediens de thalamo suo: a summo caeli profectioeius et deversio eius ad summum usque eius  Qui etiam per Esaiam gaudens ad patrem, Exultet, inquit, anima mea in domino,induit enim me indumentum salutaris, et tunicam iocunditatisvelut sponso, circumposuit mihi mitram velut sponsae  In se enim et ecclesiam deputat, de qua idem spiritua ad ipsum, Etcircumpones tibi omnes eos, velut ornamentum sponsae  Hancsponsam Christus sibi etiam per Salomonem ex vocatione gentium arcessit  Siquidem legisti, Veni sponsa de Libano, eleganter Libaniutique montis mentione iniecta, qui turis vocabulo est penesGraecos; de idololatria enim sibi sponsabat ecclesiam  Nega tenunc dementissimum, Marcion  Ecce legem tui quoque dei impugnas Nuptias non coniungit, coniunctas non admittit, neminemtingit nisi caelibem aut spadonem, morti aut repudio baptismaservat  Quid itaque Christum eius sponsum facis? Illius hoc nomenest qui masculum et feminam coniunxit, non qui separavit  Errasti in illa etiam domini pronuntiatione qua videtur nova et veteradiscernere  Inflatus es utribus veteribus et excerebratus esnovo vino, atque ita veteri, id est priori evangelio, pannum haereticaenovitatis assuisti  In quo alter creator, velim discere, cum per Hieremiam praecepit, Novate vobis novamen novum, nonne a veteribus avertit? cum per Esaiam edicit, Vetera transierunt, etecce nova quae ego facio, nonne ad nova convertit? Olim hancstatuimus destinationem pristinorum a creatore potius repromissama Christo exhiberi, sub unius et eiusdem dei auctoritate, cuiussint et vetera et nova  Nam et vinum novum is non committitin veteres utres qui et veteres utres non habuerit, et novum additamentumnemo inicit veteri vestimento nisi eui non defuerit etvetus vestimentum  Ille non facit quid, si faciendum non est,qui lubeat unde faciat, si faciendum esset  Itaque si in hoc dirigebatsimilitudinem, ut ostenderet se evangelii novitatem separarea legis vetustate, suam demonstrabat et illam a qua separabat alienorumseparatione non fuisse notandam, quia nemo aliens suaadiungit, ut ab alienis separare possit  Separatio per coniunctionemcapit, de qua fit  Ita quae separabat, et in uno ostendebatfuisse, sicut et fuissent, si non separaret  Et tamen sic concedimusseparationem istam per reformationem, per amplitudinem,per profectum, sicut fructus separatur a semine, cum sit fructusex semine: sic et evangelium separatur a lege, dum provehiturex lege, aliud ab illa, sed non alienum, diversum, sed non contrarium Nec forma sermonis in Christo nova  Cum similitudinesobicit, cum quaestiones refutat, de septuagesimo septimo venitpsalmo: Aperiam, inquit, in parabolam os meum, id est similitudinem; eloquar problemata, id est edisseram quaestiones  Si hominemalterius gentis probare voluisses, utique de proprietateloquelae probares